Fyrsta stiklan er komin út fyrir Natalie Portman vestrann Jane Got a Gun , eða Jane er með byssu í lauslegri þýðingu , eftir Warrior leikstjórann Gavin O´Connor . Myndin lenti í nokkrum hremmingum í framleiðsluferlinu . Skipt var um leikstjóra , leikararnir Michael Fassbender og Jude Law hættu báðir við þátttöku , og ýmsar aðrar tafir og truflanir urðu . Nú er hinsvegar útlit fyrir að myndin sé loksins á leið í bíó . Auk Portman leikur í myndinni Ewan McGregor , en hann er í hlutverki illmennis sem er á hælunum á eiginmanni Portman í myndinni , Jane , en hún leitar síðan til fyrrum unnusta síns eftir hjálp við að berja á útlagagenginu sem McGregor stjórnar . Noah Emmerich , Boyd Holbrook og Rodrigo Santoro fara einnig með hlutverk í myndinni . Sjáðu stikluna hér fyrir neðan : Jane Got a Gun verður frumsýnd í Frakklandi 25. nóvember nk. og í febrúar nk. í Bandaríkjunum . Frumsýningardagur á Íslandi hefur ekki verið ákveðinn .